open-index/open-wikipedia-markdown huggingface dataset:
Fylkesveg 62

:*Sjå òg [[Fylkesveg 62 (fleirtyding)]]*
**Fylkesveg 62** (**Fv62**) går mellom Hjelset i Molde og Sunndalsøra. Veglengda er 68,9&nbsp;km.

Tidlegare gjekk han langs Fannestranda inn til Molde sentrum, men denne strekninga er no ein del av Europaveg 39. Mellom Øksendal og Sunndalsøra går vegen gjennom den  5966 meter lange Øksendalstunnelen.

Heile traséen: Hjelset (X E39) - Kleive - Eidsvåg i Romsdal - Eidsøra - Sunndalsøra (X Rv70).

Før 1. januar 2010 var vegen riksveg, etter at forvaltingsreforma tredde i kraft har han status som fylkesveg.

## Kommunar og knutepunkt
###### 

* Hjelset
* frå Kleive til  Røvika 
* Øydegarden
* frå Gussiåsbrua til  Osen (4,7&nbsp;km)

* frå Tjelle til  Sølsnes i Molde (24,7&nbsp;km)
* frå Eidsvåg til  Toven (3,8&nbsp;km)
* Eidsvåg i Romsdal
* Tiltereidet
* Skrøotunnelen (2&nbsp;310 m)
* Merrabergtunnelen (220 m)

* frå Øksendalsøra til Brandstad (12,7&nbsp;km)
* Øksendalstunnelen (5&nbsp;966 m)
* Hammartunnelen (231 m)
* frå Tredalen til Hårstad (3,2&nbsp;km)
**Privat veg «Aursjøveien» til  Finnset i Eikesdal i Nesset → ,  vinterstengd
* frå Drivabrua til  Elverhøy (8,7&nbsp;km)
* Drivabrua
* Sunndalsøra

## Bakgrunnsstoff
Rødvenfjorden

**Rødvenfjorden** er ein fjordarm av Langfjorden i Romsdal og Romsdalsfjorden i Rauma kommune i Romsdal. Fjorden strekkjer seg 9 km søraustover til Hamrevågen i botn av fjorden.

Fjorden har innløp mellom Ottestad i sørvest og Åfarnes i nordaust. Rødven stavkyrkje ligg på vestsida av fjorden like sør for Ottestad. Inst i fjorden deler han seg i to. Frisvollbukta går på vestsida av Mjørneset til Eidsbygda, medan Hamrevågen går på austsida. Fylkesveg 181 kryssar Hamrevågen via den 20 meter lange Straumsbrua. På austsida møter fylkesvegen riksveg 64 som går langs heile austsida av fjorden. Fylkesveg 182 går på vestsida av fjorden frå Eidsbygda og nordover.
Fylkesveg 181 i Møre og Romsdal

:*Sjå òg [[fylkesveg 181 (fleirtyding)]]*.

**Fylkesveg 181 i Møre og Romsdal** går mellom Lerheim og Nordvik i Rauma kommune. Vegen er 4,8 km lang.

## Kommunar og knutepunkt

* Lerheim
* frå Frisvollkrysset (Eidsbygda) til Ottestad (7,6 km)
*Endepunkt Nordvik

## Bakgrunnsstoff
Eresfjorden

**Eresfjorden** er ein fjordarm av Langfjorden og Romsdalsfjorden i Molde kommune i Romsdal. Fjorden strekkjer seg 10&nbsp;km søraustover til Eresfjord i botn av fjorden.

Fjorden har innløp mellom Kleibjørkneset i sørvest og Rukta i nordaust. Grenda Bogge ligg på austsida, litt sør for Rukta. Riksveg 660 går langs austsida av fjorden. Vestsida av fjorden er ikkje utbygd og her finst berre isolerte gardar. Vestsida er òg høg og forholdsvis bratt med fjelltoppar opp til like over 1000 meter over havet.

På austsida av fjorden ligg Boggestranda, som er kjent for helleristningane sine.
Alsta

**Alsta** (og kalla *Alsten*, som vert bruka som ei stivna dativform) er ei øy i på Helgeland. På øya ligg fjellformasjonen Sju søstre. Aust for fjella ligg Sundøya som høyrer til Leirfjord kommune, resten av øya høyrer til Alstahaug kommune. Frå Alsta går Vefsnfjorden innover til Mosjøen. 

Kystriksvegen, Fylkesveg 17, går over øya. Vegen kjem nordfra og kryssar Leirfjorden med Helgelandsbrua. Alsta er landfast med Offersøya og Tjøtta. Frå Tjøtta går det ferje til Stokkasjøen i Vevelstad. Den største staden på Alsta er Sandnessjøen. Øya har gjeve namn til kyrkjestaden og kommunen Alstahaug.
Innfjorden

**Innfjorden** er ein fjordarm av Romsdalsfjorden i Rauma kommune i Romsdal. Fjorden strekkjer seg 4 km sørover til bygda med same namn i botn av fjorden.

Fjorden har innløp mellom Søvikeneset i vest og Skoftaneset i aust. Innfjorden er særs symmetrisk, forma som ein *U* med nesten heilt rett fjordsider. E136 går langs vestsida av fjorden og austsida opp til der Innfjordtunnelen går nordaustover til Åndalsnes. 

Fjorden er omgjeve av høge fjell og særleg austsida er bratt, der Grisetskolten stig til 1066 meter over havet. 

Sjølve bygda har om lag 450 innbyggjarar og ligg om lag 10 km frå Åndalsnes.
Isfjorden i Romsdalsfjorden

**Isfjorden** er den inste fjordarmen av Romsdalsfjorden i Rauma kommune i Romsdal. Fjorden strekkjer seg 6,5 km austover til bygda Isfjorden i botn av fjorden.

Fjorden har innløp mellom Åndalsnes i sør og Uraneset i nord. Elva Isa munnar ut i fjorden ved bygda Isfjorden. 

Riksveg 64 går på begge sider av fjorden.
Fylkesveg 650

:*Sjå òg [[Fylkesveg 650 (fleirtyding)]]*

**Fylkesveg 650** (**Fv650**) går mellom Sjøholt i Ålesund kommune og ferjestaden Linge i Fjord kommune. Vegen går langs nordsida av Storfjorden og har ei lengd på 40,2 km. Strekninga mellom Sjøholt og Linge er utan ferje, men tilknyting til  over Storfjorden med ferje frå Liabygda ferjekai på Gravaneset.

Før 1. januar 2010 var vegen riksveg, etter at forvaltingsreforma trod i kraft har han status som fylkesveg.

## Historie

Store delar av strekninga var tidlegare ferjestrekke. Før vegen til Dyrkorn var ferdig i 1939 var det korrespondanse mellom fjordabåten og rutebil ved Vaksvik, innanfor Vaksvik gjekk all trafikk med fjordabåt. Fram til vegen mellom Dyrkorn og Stordal var ferdig gjekk ferjene frå Dyrkorn og innover heile Storfjorden. Tunnelar mellom Linge og Overå (Liabygda) vart opna i 1975, og «Gravanesvegen» med ny ferjekai vart opna 1. juli 1979. Etter dette var det ikkje trong om ferje på langs av Storfjorden. Ved opninga av Tafjordvegen i 1982 vart det samanhengande køyreveg på nordsida av Storfjorden frå Ålesund til Tafjord. I 1962 gjekk det ferjer på tvers og på langs av fjorden slik: Stordal-Stranda-Overåneset-Eidsdal-Valldal (Sylte)-Norddal (Dalsbygda)-Fjørå-Tafjord. I 1982 var det berre to korte fjordkryssingar igjen: Stranda-Liabygda og Linge-Eidsdal.

Vegen mellom Dyrkorn og Stordal var ferdig 21. juli 1956 etter at byggearbeidet tok til omkring 1946-47. Strekninga mellom Dyrkorn og Stordal vart etter ei tid utbetra med ein kort tunnel, som i 1998 vart erstatta av nok ein tunnel, nye Stordalstunnelen. Saman med Dyrkorntunnelen (opna 2003) er dette lekk i rassikring av fylkesveg 650. I 1985 opna nye Visettunnelen som erstatta køyreveg og gamle Visethammaren tunnel (340 m) bygd 1930-1938. Det første vegen Vaksvik-Dyrkorn vart stort sett bygd for hand i det svært bratte og vanskelege terrenget, fleire stader vart vegen bygd på 6-10 meter høge murar. Ved drivinga av Visethammaren tunnel tok ein i bruk borremaskin for første gong i fylket. Frå 1941 vart vegen Sjøholt-Dyrkorn klassifisert som riksveg.

Ørnevegen mellom Eidsdal og Geiranger opna i 1956 og vart heilårsveg frå 1960. Etter dette vart vegsambandet Overåneset-Sjøholt særs viktig for Geiranger og bygdene i Norddal kommune.

## Kommunar og knutepunkt

###### 

*  Sjøholt
* frå Giskemo til   Gjerde (1,5 km)
* frå Vaksvik til Sportskapellet (4,2 km), vidare Kjersem i Tresfjord
* Visettunnelen (1111 m)

* Kokarsteinen (utsiktspunkt)
* Dyrkorntunnelen (1540 m)

*Dyrkorn
* Stordalstunnelen (3530 m)
*Stordal
* frå Mo til Øverøyane (Overøye) (9,0 km)
* Vad bru (ca. 80 m)

*Stavseng - høgaste punktet på vegen
*Arm frå Ringset til Stranda («Gravanesvegen» er 3,1 km til ferjekaia)
** Ringsettunnelen (592 m)
** Ferje frå Liabygda (Gravaneset)
**til  Stranda
* Lid (grend i Liabygda)
* Utsiktspunkt mellom Lid og Overå
* Overå
* Overåtunnelen (1573 m)

* Blikshammertunnelen (1251 m)
* Lingetunnelen (871 m)
* Linge →  ferje til Eidsdal

## Bakgrunnsstoff og kjelder

*Ferjeinfo Liabygda-Stranda
Fylkesveg 653

:*Sjå òg [[Fylkesveg 653 (fleirtyding)]]*
**Fylkesveg 653** (**Fv653**) går mellom Garnes i Ulstein og Furene i Volda. Veglengda er 21,4&nbsp;km. Eiksundsambandet erstatta 23. februar 2008 ferjesambandet mellom Eiksund i Ulstein og Rjåneset i Ørsta, og gav dei fire kommunane Hareid, Ulstein, Herøy og Sande fastlandssamband.

Før 1. januar 2010 var vegen riksveg, etter at forvaltingsreforma tredde i kraft har han status som fylkesveg.

## Kommunar og knutepunkt

###### 

* Garnes
* Selvågtunnelen (1080 m)
* Eiksundbrua (405 m)
* Eiksundtunnelen (7765 m, 287 muh.)

* Storhammaren
* Helgehorntunnelen (1160 m)
*veg til Hovdebygda

*veg til Ytrestøyl og vidare til 
* Morkaåstunnelen (630 m)
*  Furene

## Tidlegare trasé
Vegtraséen før Eiksundsambandet vart opna:
###### 

* Garnes
* Selvågtunnelen (1080 m)
* Ferje frå Eiksund (15 min, 2-4 turar/time)

*til Rjåneset
* Rjåneset

## Bakgrunnsstoff
Fylkesveg 654

:*Sjå òg [[Fylkesveg 654 (fleirtyding)]]*
**Fylkesveg 654** (**Fv654**) går mellom Dragsund og Fosnavåg i Herøy. Veglengda er 19,1&nbsp;km.

Før 1. januar 2010 var vegen riksveg, etter at forvaltingsreforma tredde i kraft har han status som fylkesveg.

## Kommunar og knutepunkt
###### 

* Dragsund
* Aurvågtunnelen (400 m)
* frå Raftenes til Gurskevågen i Sande
* 
*Nautøya
* Herøybrua (544 m)
* frå Frøystadvågen til Hjelmeset (2,6&nbsp;km)
* frå Frøystad via Torvik til Bø (3,6&nbsp;km)
** Hurtigruta frå Torvik, biler kan takast med.
* frå Buholm til Remøya og Runde
*  Hjelmeset
* frå  Fosnavåg til  Nerlandsøya (2,5&nbsp;km)

## Bakgrunnsstoff

*Flybilete over Fosnavåg og Herøybrua
Fylkesveg 656

:*Sjå òg [[Fylkesveg 656 (fleirtyding)]]*
**Fylkesveg 656** (**Fv656**) går mellom Valle i Skodje og Magerholm i Ålesund. Veglengda er 11,6&nbsp;km.

Før 1. januar 2010 var vegen riksveg, etter at forvaltingsreforma tredde i kraft har han status som fylkesveg.

## Kommunar og knutepunkt
###### 

* Valle

* Magerholm

## Bakgrunnsstoff
Fylkesveg 657

:*Sjå òg [[Fylkesveg 657 (fleirtyding)]]*
**Fylkesveg 657** (**Fv657**) går mellom Mauseidvåg og Langevåg i Sula. Veglengda er 8,2&nbsp;km.

Før 1. januar 2010 var vegen riksveg, etter at forvaltingsreforma tredde i kraft har han status som fylkesveg.

## Kommunar og knutepunkt
###### 

* Mauseidvåg
*Fiskarstranda
*Endepunkt Langevåg

## Bakgrunnsstoff
Hadselbrua

**Hadselbrua** er ei spennbetongbru (bygd etter fritt frambygg-metoden) som går over Langøysundet mellom Langøya og Børøya i Nordland. Ho er ein del av riksveg 82. Saman med Børøybrua knyter ho Hadseløya til Langøya. Brua er 1011 meter lang, lengste spenn er 150 meter, og seglingshøgda er 30 meter. Brua har 27 spenn. På begge sider av brua går vegen på lange fyllingar inn til øyane.

Hadselbrua vart opna 1. juli 1978, og er ei av Vesterålsbruene. Desse vart oppførte på 1970-talet som ein del av eit interkommunalt samarbeid mellom kommunar i Vesterålen og Statens Vegvesen, og gav kommunane ferjefritt vegsamband. Vesterålsbruene vart til største delen finansiert gjennom bompengar.

Hadselbrua og dei andre Vesterålsbruene vart prosjektert av firmaet Aas-Jakobsen AS i Oslo.

Dei andre Vesterålsbruene er Sortlandsbrua, Kvalsaukan bru og Andøybrua. Hadselbrua var den siste som vart ferdig av desse.

Hadselbrua avløyste ferjestrekninga mellom Sandnes på Langøya og Stokmarknes.

## Strid om brutraséen
Hadsel kommune kjøpte Børøya i 1963, og prosjekterte bustad- og industriområde på øya. Kommunen finansierte og bygde brua over til øya; ho vart offisielt opna 1. juli 1967.

Då brusambandet mellom Hadseløya og Langøya skulle planleggast, ynskte Hadsel kommune at brua skulle byggjast rett over Langøysundet frå Børøya til Hov ved Sandnes på Langøya. Eit anna alternativ var å byggje bru frå Skagen eller Bitterstad lenger aust på Langøya, til Hadselhamn eller Andvågen aust for Stokmarknes. Hadsel kommune var negative til det forslaget, sidan det ville leide trafikken utom både Stokmarknes og Børøya. Traséen som til slutt vart vald, etter mykje debatt i Hadsel kommunestyre, gjekk frå Bitterstad på Langøya til austsida på Børøya, og med veg over Børøya fram til Børøybrua. Striden om trasévalet forseinka bygginga av Hadselbrua, slik at ho vart ferdig etter dei andre Vesterålsbruene.

## Kjelder

* Denne artikkelen byggjer på «Hadselbrua» henta frå Wikipedia på bokmål 8. mars 2008. Bokmålsartikkelen oppgjev desse kjeldene:
Riksveg 658

**Riksveg 658** (**Rv658**) går mellom Ålesund og Vigra i Giske kommune. Vegen er 17,1 km lang. 

Før 1. januar 2010 var fylkesveg 658 del av riksvegen.

## Kommunar og knutepunkt
###### 

*  Ålesund
* Ellingsøytunnelen (3520 m, 144 muh.)
** Arm til Flatholmen (kryss inne i tunnelen)
**Endepunkt Flatholmen hamneterminal
* Bomstasjon Ålesund - Giske, Kverve,  til  Stette i Skodje
* Valderøytunnelen (4222 m, 137 muh.)

* frå Ytterland til Godøy (6,6 km)
* Gjøsund
* Gjøsundbrua
* frå Gjøsund til  Synes (6,7 km)
* frå Flyplasskrysset til Roald kai (3,0 km)
*Endepunkt 

## Bakgrunnsstoff
Fylkesveg 665

:*Sjå òg [[Fylkesveg 665 (fleirtyding)]]*
**Fylkesveg 665** (**Fv665**) går mellom Øydegarden i Molde og Angvik i Gjemnes. Vegen var ein av de siste riksvegane i landet som fekk asfalt - den siste strekninga opna i 2003. I hovudsak fylgjer vegen same trasé som Den Trondhjemske postvei. Veglengda er 19,8 km.

Før 1. januar 2010 var vegen riksveg, men har no status som fylkesveg etter at forvaltingsreforma trod i kraft.

## Kommunar og knutepunkt
###### 

* Øydegarden

* frå Øye til  Torvikbukt (9,2 km)
* frå Fagerlia til  Flemma (8,2 km)
* Angvik

## Bakgrunnsstoff
Fylkesveg 670

:*Sjå òg [[Fylkesveg 670 (fleirtyding)]]*
**Fylkesveg 670** (**Fv670**) går mellom Ålvundfoss i Sunndal og Skei i Surnadal. Vegen (bortsett frå ferjestrekninga) er 21,3&nbsp;km lang.

Før 1. januar 2010 var vegen riksveg, etter at forvaltingsreforma tredde i kraft har han status som fylkesveg.

## Kommunar og knutepunkt
###### 

* Ålvundfoss
* Ferje frå Rykkjem (10 min, 1-2 turar/time)

*til Kvanne
* frå Kvanne til Brøskjahagen (8,9&nbsp;km)
* Haugen
* Skei

## Bakgrunnsstoff

*Ferjeinfo Rykkjem-Kvanne
*Møre og Romsdal Fylkesbaatane
Fylkesveg 671

:*Sjå òg [[Fylkesveg 671 (fleirtyding)]]*
**Fylkesveg 671** (**Fv671**) går mellom Haugen og Todalen i Surnadal. Veglengda er 15,6 km.

Før 1. januar 2010 var vegen riksveg, men har no status som fylkesveg etter at forvaltingsreforma trod i kraft.

## Kommunar og knutepunkt
###### 

* Haugen
* Svinviktunnelen (1075 m)
* frå Kvennset til  Bruset (2,6 km)
* frå Hallset til  Bruset (2,6 km)
*Endepunkt Hallset i Todalen

## Bakgrunnsstoff
Riksveg 681

**Riksveg 681** (**Rv681**) gjekk mellom Øygarden i Kristiansund og  Kristiansund lufthamn, Kvernberget. Vegen er 1,4 km lang. 

I 2019 blei vegen del av riksveg 70.

## Kommunar og knutepunkt
###### 

* Øygarden
*Endepunkt 

## Kjelder
Fylkesveg 682

:*Sjå òg [[Fylkesveg 682 (fleirtyding)]]*
**Fylkesveg 682** (**Fv682**) går mellom Espset i Aure og Hennset i Halsa. Vegen, med unntak av ferjestrekninga, er 13,2&nbsp;km lang.

Før 1. januar 2010 var vegen riksveg, men er no fylkesveg etter at forvaltingsreforma tredde i kraft.

## Kommunar og knutepunkt
###### 

* Espset
* frå Vågosen til  Mjosundbrua (19,1&nbsp;km)
* Ferje frå Arasvika

*til Hennset (15 min, 1 tur/time)
* Hennset

## Bakgrunnsstoff

*Ferjeinfo Arasvika-Hennset
*Møre og Romsdal Fylkesbaatane
Kimmie Meissner

**Kimberly Claire «Kimmie» Meissner** () er ein amerikansk kunstløpar. Ho er amerikansk mester, og tok gull under VM 2006.

## Bakgrunnsstoff
*
Fylkesveg 666

:*Sjå òg [[Fylkesveg 666 (fleirtyding)]]*
**Fylkesveg 666** (**Fv666**) går mellom Batnfjordsøra i Gjemnes og Toven i Nesset. Veglengda er 46,9 km.

Før 1. januar 2010 var vegen riksveg, men har no status som fylkesveg etter at forvaltingsreforma trod i kraft.

## Kommunar og knutepunkt
###### 

* Batnfjordsøra
* frå Øre kyrkje til Myklebostad
* Myklebostad
* frå Torvikbukt til  Øye (9,2 km)
* frå Flemma til  Fagerlia (8,2 km)
* Angvik

* Rausandtunnelen (193 m)
* frå Toven til  Eidsvåg (3,8 km)
* Toven

## Bakgrunnsstoff
Fylkesveg 669

:*Sjå òg [[Fylkesveg 669 (fleirtyding)]]*
**Fylkesveg 669** (**Fv669**) går mellom Sandvika i Aure og Smøla. Vegen (bortsett frå ferjestrekningane) er 70,6&nbsp;km lang.

Før 1. januar 2010 var vegen riksveg, etter at forvaltingsreforma tredde i kraft har han status som fylkesveg.

## Kommunar og knutepunkt
###### 

* Sandvika
* Ferje frå Sandvika

*til Edøy (25 min, 1 tur/time)
* Edøy gamle kyrkje
* Kulisvabrua (ca. 200 m)
* Hestøysundet bru (ca. 70 m)
* Dampleibrua (ca. 140 m)
*Ringveg  Heimdal 
* frå Fuglvågen til Nordvika
*Arm frå Hopen til Veiholmen (10,0&nbsp;km)
** Verjeskiftbrua (ca. 220 m)
**Endepunkt Veiholmen
* frå Sætran til Nerdvika
* Nordvika
* Nerdvika
*Ringveg  Heimdal

## Bakgrunnsstoff

*Ferjeinfo Sandvika-Edøy
Kapp Fligely

**Kapp Fligely** (russisk Мыс Флигели; *Mys Fligely*) er det nordlegaste punktet i Eurasia og Russland. Om ein reknar Frans Josefs land med til Europa er Kapp Fligely også det nordlegaste punktet i Europa. 

Kapp Fligely ligg 911 km frå Nordpolen. Staden ligg nord på Rudolføya i øygruppa Frans Josefs land i Arkhangelsk oblast i Russland. 

Neset fekk namn etter den austerriksk-ungarske kartografen August von Fligely (1811–1879).
Tangefjorden

**Tangefjorden** er ein liten delfjord nord i Harøyfjorden i Aukra kommune i Møre og Romsdal. 

Fjorden ligg mellom øya Orta i Sandøy og halvøya Tangen i Midsund i sør. Fjorden ligg eit stykke aust for Harøya, og strekkjer seg om lag sju km austover til Grunnefjorden.
Midtfjorden

:*Sjå òg [[Midfjorden]], som ligg litt lenger sør i Romsdal*

**Midtfjorden** er ein fjord i Hustadvika kommune i Romsdal innanfor Hustadvika. Fjorden ligg mellom fastlandet i søraust og ei rekkje holmar og skjer i nordvest. 

Fjorden startar ved Hegerskjera i vest og strekkjer seg 6,5 km nordaustover til Askvågen. 

Grenda Bergset ligg på sørsida heilt vest i fjorden. Av andre busetnader finn ein øya Droga og bruka Vikan og Sunde.
Lauvøyfjorden

**Lauvøyfjorden** er namnet på fleire fjordar i Noreg: 

* Lauvøyfjorden i Nord-Trøndelag, ein fjord i Namsos kommune. 
* Lauvøyfjorden i Sør-Trøndelag, ein fjord langs kommunegrensa mellom Åfjord og Bjugn
* Lauvøyfjorden på Nordmøre, ein fjord i Averøy og Eide kommune som Atlanterhavsvegen kryssar.
Viktor Tsjernov

**Viktor Mikhailovitsj Tsjernov** () var ein russisk politisk leiar og ein av grunnleggjarane av det Sosialist-Revolusjonære partiet (SR). Han vart rekna som den fremste teoretikaren i partiet. 

Han vart fødd i Novouzensk, ein by søraust for Saratov, der han gjekk gymnaset. På slutten av 1880-talet vart han med i revolusjonær aktivitet. Medan han studerte juss i Moskva vart han narodnik, og som mange andre vart han arrestert, fengsla og måtte fare frå landet. Han levde i Sveits, og slutta seg der til det Sosialist-Revolusjonære partiet i 1902. Han vart redaktør av partiorganet *Det revolusjonære Russland*. Han vende attende til Ryssland etter den russiske revolusjonen i 1905, og vart leiar for SR-fraksjonen i den andre dumaen. 

I Alexander Kerenskij si provisoriske regjering i 1917 vart Tsjernov landbruksminister. Han var òg den siste presidenten for den grunnlovgivande forsamlinga til ho vart oppløyst 6. januar 1918. Etter det vart han med i den anti-bolsjevikiske regjeringa i Samara, før han flykta til Europa og sidan til USA, der han døydde i 1952. 

## Kjelder
Den engelskspråklege wikipediaen, artikkelen *Viktor Chernov*, som igjen mellom anna byggjer på
* britannica.com, sett 2. oktober, 2005.
* bartleby.com, sett 2. oktober, 2005.
Lauvøyfjorden på Nordmøre

**Lauvøyfjorden** er ein fjord langs kommunegrensa mellom Hustadvika og Averøy på Nordmøre. Fjorden ligg på vestsida av Averøya strekkjer seg 4,5 km sørover og held fram som Kornstadfjorden på sørvestsida av øya. 

Atlanterhavsvegen markerer innløpet til fjorden i nord. Dette vegstykket langs riksveg 64 er ein kjend turistattraksjon med fleire bruer som kryssar dei mange holmane og skjera i fjorden, heilt ytst i havgapet. 

Kårvåg ligg ved den austlege enden av Atlanterhavsvegen og i vest ligg Vevang. Ved Tevikholmen i sør går fjorden over i Kornstadfjorden som held fram søraustover.
Ramnfjorden

**Ramnfjorden** eller **Ramnefjorden** er ein fjord i Averøy kommune på Nordmøre. Fjorden ligg på nordvestsida av Averøya ut mot havgapet i Norskehavet innanfor ei rekkje skjer og holmar som ligg ytst i havgapet ved Ramngapet. 

Fjorden strekkjer seg om lag 12 km nordaustover mellom Midtfjordsleia i sørvest og nordaustover til området nord for Sveggen på Averøya. På sørsida av fjorden går ei rekkje sund og viker innover på Averøya, mellom anna Hendvika som går sør til Sundsfjorden og Sveggevika på austsida av Ekkilsøya.
Botnfjorden i Alstahaug

**Botnfjorden** i Alstahaug er ein 7,5&nbsp;km lang fjordarm av Leirfjorden som går inn i øya Alsta aust for Sandnessjøen.

Inste del av Botnfjorden, ved garden Botn, er ei langgrunn vik med lang fjære. Lenger ut er Botnfjorden svært djup, opptil 340 m. Dette djupaste området er på sjøkartet markert som dumpefelt for ammunisjon. Botnfjorden er eit verhardt område ved austleg vind, med kraftig fallvind frå Sju søstre.

I Botnfjorden er det både friluftsbad og industriområde.

## Referansar
Sundsfjorden på Nordmøre

**Sundsfjorden** er ein fjord på Averøya i Averøy kommune på Nordmøre. Fjorden strekkjer seg 1,7 km sørover til Sundsøya der han held fram som Nekkstadfjorden. Sør for Nekkstadfjorden ligg igjen Bafjorden og totalt har dei tre ei samla lengd på 4,5 km.

Fjorden har innløp mellom Flatset i vest og Bogen i aust. Bruket Hjelset ligg på austsida, medan Søfstad ligg på vestsida. Tordøya ligg midt i innløpet til fjorden og ved sida av Sundsøya i sør ligg Sauholmen.
Nekkstadfjorden

**Nekkstadfjorden** er ein fjord på Averøya i Averøy kommune på Nordmøre. Fjorden strekkjer seg 1,7 km sørover til Kalvøya der han held fram som Bafjorden. Nord for Nekkstadfjorden ligg Sundsfjorden og totalt har dei tre ei samla lengd på 4,5 km.

Fjorden har innløp ved Sundsøya og Sauholmen i nord. Bruka Sandlykkja og Nekkstad, som fjorden er kalla opp etter, ligg på vestsida av fjorden.
Bafjorden

**Bafjorden** er ein liten fjord på Averøya i Averøy kommune på Nordmøre. Fjorden strekkjer seg om lag 1 km sørover til grenda Ba, som han er kalla opp etter. Fjorden er ei fortsetjing av Nekkstadfjorden, som igjen ligg sør for Sundsfjorden og totalt har dei tre ei samla lengd på 4,5 km.

Fjorden har innløp ved Kalvøya i nord. Bygda Vebenstad ligg på austsida av fjorden.
Bremsnesfjorden

**Bremsnesfjorden** er ein fjord i Averøy kommune og Kristiansund kommune på Nordmøre. Fjorden strekkjer seg 11 km sørover på austsida av Averøya og held fram som Kvernesfjorden vidare sørover. 

Fjorden har innløp mellom Øksenvågen i vest og Meldalsholmen ved Kristiansund i aust. Sjølve byen Kristiansund ligg på austsida av fjorden. Like innanfor innløpet går Brunsvikbukta inn til Brunsvika i Kirklandet og litt lenger sør går Sørsundet inn til sentrum av byen på nordsida av øya Innlandet. Mellom Innlandet og øya Frei, som fram til 2008 var ein eigen kommune, ligg Bolgsvaet. På Frei går Møstavågen inn til bygda Møst. 

På Averøya langs vestsida av fjorden ligg bygdene Bremsnes, som fjorden er kalla opp etter, og Kjerkevågen.
Sortlandsbrua

**Sortlandsbrua** er ei spennbetongbru (bogebru) som går over Sortlandssundet mellom Langøya og Hinnøya og ligg i Nordland fylke. Ho er ein del av riksveg 82. Brua er bygd etter fritt frambygg-metoden og har ei total lengd på 948 meter, med lengste spenn 150 meter. Seglingshøgda er 30 meter, og brua har i alt 21 spenn. Hovudspennet er fundamentert på 30 meters vassdjupn med hjelp av senkekassar.

Sortlandsbrua vart teken i bruk 4. juli 1975, og er ei av Vesterålsbruene. Desse vart oppførte på 1970-talet som ein del av eit interkommunalt samarbeid mellom kommunar i Vesterålen og Statens Vegvesen, og gav kommunane ferjefritt vegsamband. Vesterålsbruene vart til største delen finansiert gjennom bompengar. 

Sortlandsbrua og dei andre Vesterålsbruene vart prosjektert av firmaet Aas-Jakobsen AS i Oslo.

Dei andre Vesterålsbruene er Andøybrua, Hadselbrua og den noko mindre Kvalsaukan bru. Saman med Tjeldsundbrua ved Harstad, knyter desse Vesterålen til fastlandet.

Før Sortlandsbrua vart bygd var ferjestrekninga mellom Sortland på Langøya og Strand på Hinnøya ei av dei aller travlaste i Noreg.

## Kjelder

*Denne artikkelen byggjer på «Sortlandsbrua» henta frå Wikipedia på bokmål 8. mars 2008. Bokmålsartikkelen oppgjev desse kjeldene:

** Structurae om Sortlandsbrua
** The World's Longest Tunnel Page (bru-delen)
Aleksandr Kerenskij

**Aleksandr Fjodorovitsj Kerenskij**  () var ein russisk politikar. Han var regjeringssjef frå månaden juli i den provisoriske regjeringa som formelt styrte Russland frå mars til november 1917.

Kerenskij vart som Lenin fødd i byen Simbirsk. Far hans var lærar, og skal ha hatt Lenin som elev. Kerenskij studerte juss i St. Petersburg og forsvarte ofte revolusjonære i rettssalane. Han vart i 1912 vald inn i dumaen som representant for *trudovikane*, eit sosialistisk parti. Etter den russiske februarrevolusjonen i 1917 vart Kerenskij – no medlem i det Sosialist-Revolusjonære partiet (SR) – justisminister i den provisoriske regjeringa. Sidan vart han krigsminister, men offensiven han sette i gang for å få ein betre forhandlingsposisjon ved fredsforhandlingar med Tyskland vart ikkje vellykka. I juli overtok Kerenskij som regjeringssjef, noko han var til han vart styrta av bolsjevikane i oktober (etter gammal russisk tidsrekning).

Etter Oktoberrevolusjonen fór Kerenskij i eksil til Frankrike. Han gav ut fleire bøker om den russiske revolusjonen. Etter den tyske innmarsjen i Frankrike i 1940 flykta han til USA. Da Hitler-Tyskland gjekk til åtak på Sovjetunionen, tilbaud han Stalin hjelp med forsvaret, noko som for øvrig vart avslått.

Kerenskij forelas ved fleire amerikanske universitet, og gav ut bøker også medan han var i USA, mellom dei memoarane sine i 1965.

Den russisk-ortodokse kyrkja i New York nekta han ei kristeleg gravferd, da dei heldt han medansvarleg for den russiske revolusjonen. Derfor vart liket hans ført til London, der han ligg gravlagd på ein livssynsfri gravplass.

## Verk
* *Allied policy towards Russia*. - Nendeln: Kraus, 1975 (Nachdruck d. Ausg. London 1920) 	 
* *The catastrophe*. - Millwood, NY: Kraus, 1977 (Nachdruck d. Ausg. London 1927) 	 
* *The crucification of liberty*. - New York: Kraus, 1972 (Nachdruck d. Ausg. New York 1934) 	 
* *Die Kerenski-Memoiren*. - Reinbek: Rowohlt, 1989

## Kjelder


**Denne artikkelen bygger på «[[:de:Alexander Fjodorowitsch Kerenski|Alexander Fjodorowitsch Kerenski]]» frå ,  den 8. mars 2008.*
Fylkesveg 247 i Møre og Romsdal

: *Sjå òg [[fylkesveg 247 (fleirtyding)]]*.

**Fylkesveg 247 i Møre og Romsdal** går mellom Utheim og Bruhagen i Averøy kommune. Vegen er 35,4 km lang.

## Kommunar og knutepunkt

* Utheim
*Tevika
*Kornstad
*Kommunal veg frå Rokset til  Nedal (2,6 km)
*Kvernes
* Bruhagen

## Bakgrunnsstoff
Talgsjøen

**Talgsjøen** er ein fjord i Kristiansund og Aure kommune på Nordmøre. Fjorden strekkjer seg 10 km søraustover til der Vinjefjorden, Halsafjorden og Freifjorden møter kvarandre. Fjorden ligg hovudsakleg mellom øya Golma i Aure, tidlegare Tustna kommune, og Nordlandet i Kristiansund. 

Fjorden har innløp frå Norskehavet mellom Kastnotskjæra i nordaust og Kleppen på nordsida av Kristiansund i sørvest. Frå Seivika på søraustsida av Nordlandet går det ferje over til Tømmervåg på Tustna.
Freifjorden

**Freifjorden** er ein fjord i Kristiansund, Gjemnes og Tingvoll kommune på Nordmøre. Fjorden strekkjer seg 14 km sørvestover på vest og sørsida av Freiøya mellom Talgsjøen i nord og Kvernesfjorden i sørvest. 

Fjorden har innløp mellom Årsundøya i aust og Gyltneset på Freiøya i vest. Nordaust for innløpet ligg innløpet til Vinjefjorden. I andre enden av fjorden, mellom Flatsetøya i nord og Bergsøya går den 5 km lange Freifjordtunnelen under fjorden som ein del av riksveg 70 og Krifast til Kristiansund lenger nord. I tillegg til Bergsøya ligg Aspøya og Straumsnes på sør og austsida av fjorden. Mellom Bergsøya og Aspøya går Bergsøysundet sør til Tingvollfjorden. 

Av busetnader langs fjorden finn ein Ørnvik, Kvalvåg, Ora og bygda Frei på Freisida av fjorden. På austsida er det berre mindre bruk og gardar, men på Straumsnes finn ein grenda Kvisvika. 

Fv285 går på sørsida av fjorden over Bergsøya og Aspøya.
Tingvollfjorden

:*For innsjøen i [[Ål kommune]] med same namn sjå [[Tingvollfjorden i Ål]]*
**Tingvollfjorden** er ein fjord i Tingvoll, Gjemnes og Molde kommune på Nordmøre og i Romsdal. Fjorden strekkjer seg 35 km søraustover til Sunndalsfjorden, og til botn av Sunndalsfjorden er lengda 52 km. 

Fjorden har innløp mellom Bergsøysundet, som ligg mellom Bergsøya og Aspøya i nord, og Vorpskjeret ved Ranem i sør. Vest for innløpet går Bergsøyfjorden inn til Batnfjorden. På nordsida av Bergsøysundet ligg Freifjorden. Riksveg 70 går langs fjorden over desse øyane og innover fjorden på austsida. Det er fleire mindre grender langs fjorden som Bogsaspa på Aspøya, Eikrem, Gyl og Bergem på austsida og Hoem, Flemma, Angvika, Raudsand og Eidsøra på vestsida. Tvers over fjorden for Angvika ligg Tingvollvågen og tettstaden og kommunesenteret Tingvoll. 

Ved kommunegrensa til Sunndal endrar fjorden namn til Sunndalsfjorden. 

Riksveg 62 går på vestsida av fjorden frå Sunndalsfjorden til Eidsøra. Frå her går riksveg 666 vidare nordover og etter Kvalvåg på sørsida av fjorden.
Bergsøyfjorden

**Bergsøyfjorden** er ein fjord på sørsida av Bergsøya i Gjemnes kommune på Nordmøre. Fjorden strekkjer seg 4,5 km frå sørvest til nordaust, og ligg mellom Batnfjorden i sørvest og Tingvollfjorden i nordaust.

Fjorden har innløp mellom Hallset på Bergsøya i nord og Torvikbukt i sør og går over i Tingvollfjorden mellom Vorpskjæret ved Ranem i sør og Bergsøysundet i nord. 

Riksveg 70 går langs nordsida av fjorden på Bergsøya, medan riksveg 666 går på sørsida.
Ulvangen

**Ulvangen** er ein om lag 4 km lang fjord i Leirfjord på Helgeland. Ved fjordbotnen ligg garden Ulvangen, nord for fjorden ligg Angersneset og sør for fjorden Ulvangsøya, ei smal landtunge som skil Ulvangen frå Meisfjorden.

Ulvangen er òg namnet på kystfjorden mellom Dønna og fastlandet; denne kystfjorden ligg nordaust og sørvest for fjordarmen med same namnet, frå Alsta og Skorpa til Løkta, og er om lag 15 km lang.

Ferja frå Sandnessjøen til Bjørn (Dønna) og Løkta kryssar Ulvangen.

Namnet er samansett av dyrenamnet *ulfr*, 'ulv', og endinga *angr*, 'trong vik, fjord'.

## Referansar
Meisfjorden

**Meisfjorden** er ein om lag 9 km lang fjord i Leirfjord på Helgeland. Fjorden er smal, frå 150 til 500 m. Midtvegs ligg Meisfjordholmen som nesten deler fjorden i to. 

Fjorden er i nord avgrensa av Ulvangsøya, ei smal landtunge mot Ulvangen, og vidare av fastlandet. I sør er fjorden avgrensa av den smale Leinesodden som skil Meisfjorden frå Leirfjorden. Inst i fjordbotnen ligg garden Meisfjorden.
Fylkesveg 6186

**Fylkesveg 6186** i Møre og Romsdal går mellom Kjelklia og Todalen i Aure kommune. Vegen er 18,7 km lang.

Vegen går langs Aursundet til Ervika, og vidare langs Vinjefjorden til Todalen. Delen av vegen mellom Kjelklia og Aure var del av fylkesveg 680 fram til vegsambandet over Aursundet vart bygd.

Fram til 2019 hadde vegen nemninga fylkesveg 359.

## Kommunar og knutepunkt

*  Kjelklia
* Aurtunnelen (151 m)
*Aure sentrum
*Torset
*Vik
*Ervika
*Endepunkt Todalen

## Kjelder

## Bakgrunnsstoff
Fylkesveg 298 i Møre og Romsdal

:*Sjå òg [[fylkesveg 298|fylkesveg 298 (fleirtyding)]]*.

**Fylkesveg 298 i Møre og Romsdal** går mellom Beiteråsen og Kanestraum i Tingvoll kommune. Vegen er 22,4 km lang.

Før Freifjordtunnelen vart teken i bruk i august 1992 var strekninga mellom Kvisvik og Beiteråsen del av riksveg 70.

## Kommunar og knutepunkt

* Beiteråsen
*Kommunal veg frå Straumsnes til  Nastad
*Kommunal veg frå Nygarden til Kvisvik gamle ferjeleie
*Finnvika
* Kanestraum

## Bakgrunnsstoff
Orewa

Byen **Orewa** ligg på Nordøya på New Zealand, ved Hibiscus Coast *(Hibiscuskysten)*, 30 kilometer nord for Auckland City, og på nordsida og nær byrjinga på halvøya Whangaparaoa Peninsula. Byen hadde 7326 innbyggjarar ved folketeljinga i 2006; elles kjem mange menneske hit for å tilbringa fritid og ferie her. Orewa er òg ein av dei stadane på New Zealand som veks snøggast, og byen ligg i eit av dei mest kostbare områda i landet å busetja seg i.Byen er administrasjonssenter i Rodney District i Regionen Auckland.

Orewa ligg på austkysten til halvøya North Auckland Peninsula, i Rodney District, ved motorvegen *State Highway 1*. Denne motorvegen nordover frå Auckland endar no like nord for Orewa. Ei 7,5 kilometer forlenging av vegen er under bygging, og er venta ferdigstilt i 2009. Denne nordlege motorvegen vil då nærma seg Puhoi, og leia State Higway 1 utanom Orewa.

## Landemerke
Institusjonar som ligg i byen er mellom andre: Skulen Orewa College, ungdommssenteret (med «skatepark»), statuen av Sir Edmund Hillary, det teosofistiske samfunnet og kontora til distriktsstyret i Rodney District Council.

Orewa beach, ei om lag tre kilometer lang sandstrand, er ei av dei lengste og tryggaste strendene i Auckland. 

## Pururi Park
I 2005 vart det lokalt kjende området Pururi Park, ved foten Eaves Bush, seld for meir enn 2 000 000 $. Dette har uroa eindel av dei eldre innbyggjarane i området, då dei ottast for at det ville føra til ei vidare utbygging av Orewa, og dei såg på det som eit populært friluftsområde for både byen sine innbyggjarar og for tilreisande. Det har no vorte lagt til den tilgrensande busetnaden Kensington Park for å stetta den raskt aukande etterspurnaden etter husvære i og omkring Orewa.

## Bakgrunnsstoff
* Heimeside til Orewa Beach 
* Heimesider til distriktsstyret, ''Rodney District Council'' 
* Orewa College

## Referansar


* *Denne artikkelen bygger på «[[:en:Orewa|Orewa]]» frå , den 8. mars 2008.*
Aleksandr Antonov

**Aleksandr Stepanovitsj Antonov** () var medlem av Det sosialistrevolusjonære partiet i Russland og leiar for bonde-oppstanden i Tambovregionen under den russiske borgarkrigen.

Han hadde vore medlem av Det sosialistrevolusjonære partiet sidan 1906. Den russiske februarrevolusjonen gjorde at han kom seg ut av fengselet han sat i, etter ein dom for ran. Han vende attende til Kirsanov og vart regional politifunksjonær under den provisoriske regjeringa som formelt styrte Russland frå mars til november 1917. I april 1918 braut han med den nye bolsjevikregjeringa, og gjekk under jorda.

Dei neste to åra leidde han ei væpna gerilja-gruppe av bønder som drap bolsjevikfunksjonærar, særleg dei som var knytte til tvangsutskriving av soldatar og til tvangsrekvirering av mat. Da det store opprøret i regionen kom i august 1920, stilte han seg i brodden av dette.

Etter juli 1921, da oppreisten var slått ned av styrkar frå Den raude armeen, vart Antonov tvinga under jorda att. Den 24. juni 1922 vart han omringa av ei eining frå Tsjekaen (det bolsjevikiske politiske politiet) og drepen.

## Kjelder
*Den engelskspråklege wikipediaen, artikkelen *Alexander Antonov*.
Bøfjorden på Nordmøre

**Bøfjorden** er ein fjordarm av Halsafjorden i Surnadal kommune på Nordmøre. Fjorden strekkjer seg 3,5 km og går over i Åsskardfjorden ved Bøsundet. Inn til botn av Åsskardfjorden er han 9 km lang. 

Fjorden har innløp mellom Heggemsneset i nord og Bøkleppen i sør. Bruket Heggem ligg på nordsida like innanfor innløpet til fjorden, medan Bølandet ligg på sørsida. Over Bøsundet går ei om lag 300 meter lang bru.
Åsskardfjorden

**Åsskardfjorden** er ein fjordarm av Halsafjorden og ei fortsetjing av Bøfjorden i Surnadal kommune på Nordmøre. Fjorden strekkjer seg 5,5 km austover til Åsskard i botn av fjorden.

Fjorden har innløp ved Bøsundet i vest. Bøfjorden ligg på vestsida av fjorden. Bøsundet ligg mellom Bølandet i sør og Settemsøran og vert kryssa av ei om lag 300 meter lang bru. 

Riksveg 65 går langs dei indre delane av fjorden
Beisfjordbrua

**Beisfjordbrua** er ei bru som kryssar Fagernesstraumen i Beisfjorden i Narvik kommune i Nordland. Brua er 375 meter lang og er ein del av europaveg 6. Brua blei opna i 1959 av Bue Fjermeros.

## Kjelder

**Denne artikkelen bygger på «[[:nb:Beisfjordbrua|Beisfjordbrua]]» frå , den 8. mars 2008.*
Rodney District

**Rodney District** ligg heilt nord i Regionen Auckland på New Zealand, og vart danna i 1989 ved samanslåing av Helensville og Rodney County. Administrasjonssenteret i distriktet er Orewa, og distriktet omfattar Kawau Island i nord. Distriktsstyret er leia av ein ordførar og tolv rådsmedlemmer.

Rodney strekkjer seg frå dei imponerande svarte vulkanske sandstrendene ved Muriwai i vest til til fritidsområda på Hibiscus Coast *(«Hibiscuskysten»*) i aust. Området omfattar ei rekkje offentlege friområde. På austspissen til halvøya Whangaparaoa Peninsula ligg friområdet *Shakespear Regional Park*, og nord for Orewa ligg *Wenderholm Regional Park* og *Mahurangi Regional Park*. Goat Island marine reservat, også kalla Cape Rodney til Okakari Point marine reservat, var det første marine reservatet på New Zealand, og vart opna i 1977. Det dekkjer ei kystlinje på om lag fem km, når 800 m ut i sjøen, og har eit areal på fem km², der alt marint liv innanfor er verna.

Byane sør i distriktet har vorte «sovebyar» til Auckland som dei har motorvegsamband med, sjølv om dei har teke vare på sin opphavlege karakter som frititdsstader. Lenger nord er bygdene meir landlege. Somme av desse er kjende for sine lokale særtrekk, som til dømes Puhoi for ysteriet sitt, eller Waiwera med dei geotermiske varme kjeldene sine. Warkworth er ein god utgangsstad for å oppleva kyststrekninga Kowhai Coast, med den historiske øya Kawau Island. 

På vestsida av Rodney er den naturlege hamna Kaipara Harbour den dominerande landskapsformasjonen. Dette er den største naturlege hamna på den sørlege halvkula, med ein omkrins på 3 000 km. Området her var tidlegare kjent for kaurisagbruka sine. 

Kumeu, Matakana, og Huapai er kjende distrikt for vindyrking.

Rodney District er inndelt i tre område som kvar inneheld sine tettstader og busetnader:
* *Western Ward:* Helensville, Kumeu, og Kaipara Harbour.
* *Eastern Ward ([[Hibiscus Coast]]):* Gulf Harbour, Whangaparaoa Peninsula, og Orewa.
* *Northern Ward:* Warkworth og Wellsford.

Rodney District kan i framtida verta nedlagt dersom kommisjonen som ser på omstrukturering av Aucklandregionen *(Royal Commission of Inquiry into Restructuring Auckland's Councils)* tilrår nedlegging av dei lokale distrikta. Planane om omstrukturering av Auckland til *ein* by, kan føra til at dei noverande sju distrikta i regionen vert samanslegne. Dette kan gjera at det alt i 2009 kan vera eit underkontor for regionstyresmaktene i Auckland både i Warkworth, Orewa, og Helensville i staden for distriktsstyret i Rodney District. Eit samla bystyre i Auckland *(Auckland City Council)* kan i ganske nær framtid verta tillagd administrasjonen av alle distrikta i Regionen Auckland, og distrikta Manukau, North Shore, Papakura, Waitakere og Rodney vil dermed verta borte. (I tillegg kanskje òg Franklin District).

## Sjå òg
* Regionar på New Zealand
* Distrikt på New Zealand

## Kjelder

* *Denne artikkelen bygger på «[[:en:Rodney District|Rodney District]]» frå , den 8. mars 2008.* 

## Bakgrunnsstoff
* Heimesida til distriktsstyresmaktene 
* Statistics NZ's 2001 Census results for Rodney 
* Informasjon om Goat Island Marine Reserve
Brattsund bru

**Brattsund bru** er ei spennbetongbru som kryssar Brattsundet mellom Brattholmen og Storøya i Meløy kommune i Nordland. Brua er 194 meter lang og har eit hovudspenn på 122 meter. Ho er ein del av fylkesveg 464, fastlandssambandet til Åmøya og Grønnøya.

## Kjelder

**Denne artikkelen bygger på «[[:nb:Brattsund bru|Brattsund bru]]» frå , den 8. mars 2008.*
Breifjorden

**Breifjorden** er ein fjordarm av Vinjefjorden i Surnadal, Tingvoll og Sunndal kommune på Nordmøre. Fjorden er ei fortsetjing av Halsafjorden og Trongfjorden i nord. Breifjorden er 9,5 km brei, eller lang, og strekkjer seg 5 km frå nord til sør, som er den generelle retninga til heile fjordsystemet. 

Fjorden har innløp mellom Aksneset i vest og Båtvikneset i aust og deler seg vidare i fire fjordar. Desse er Hamnesfjorden i nordaust, Surnadalsfjorden i aust, og Stangvikfjorden og Ålvundfjorden i sør. Nesøya utgjer den sørlege grensa til fjorden der Stangvikfjorden (i aust) og Ålvundfjorden (i vest) går på kvar si side av øya. Kjergroneset dannar den austlege grensa til fjorden. 

Vest i fjorden ligg grenda Vågbøen i Tingvoll.
Brønnøysundbrua

**Brønnøysundbrua** er ei fritt frambygg-bru som går frå øya Torget til fastlandet ikkje så langt frå Brønnøysund i Nordland. Brua er 550 meter lang, lengste spenn er 110 meter, og brua har seglingshøgd på 30 meter. Brua har 20 spenn. Ho vart opna i 1979 og er del av fylkesveg 54 i Nordland.

Øya Torget er mest kjend for fjellet Torghatten.

## Kjelder

*Denne artikkelen byggjer på «Brønnøysundbrua» henta frå Wikipedia på bokmål 8. mars 2008.
Surnadalsfjorden

**Surnadalsfjorden** er ein fjord i Surnadal kommune på Nordmøre. Fjorden strekkjer seg 10 km austover til Surnadalsøra i botn av fjorden.

Fjorden har innløp mellom Torvikneset i sør og Kjergroneset i nord. Grenda Årnes ligg like aust for Kjergroneset på nordsida, medan Torvika ligg tvers over fjorden på andre sida. Det er fleire bruk på begge sider innover i fjorden, mellom anna Sjøasetra og Glærem på kvar si side av fjorden like før Surnadalsøra. 

Elva Surna munnar ut i fjorden ved botnen. 

Fv326 går langs sørsida av fjorden, medan Fv328 går på nordsida.
Børøybrua

**Børøybrua** er ei platebru som går over Børøysundet mellom Børøya og Stokmarknes på Hadseløya i Nordland. Saman med Hadselbrua knyter ho Hadseløya til Langøya. Børøybrua er 326 meter lang og har 15 meter seglingshøgde. Ho er ein del av riksveg 82.

Børøybrua vart offisielt opna 1. juli 1967, som den fyrste av dei lengre bruene i Vesterålen. Hadsel kommune finansierte og bygde brua, etter at kommunen hadde kjøpt Børøya i 1963. Børøybrua fekk påbygd fortau på 1980-talet.

## Kjelder
Denne artikkelen byggjer på «Børøybrua» henta frå Wikipedia på bokmål 8. mars 2008. Bokmålsartikkelen oppgjev desse kjeldene:

### Notar
Ålvundfjorden

**Ålvundfjorden** er ein fjordarm av Breifjorden i Tingvoll og Sunndal kommune på Nordmøre. Fjorden strekkjer seg 12 km søraustover til Ålvund i botn av fjorden. Fjorden ligg på sørvestsida av Nesøya og ei lang og smal halvøya som strekkjer seg nordvestover frå Ålvund. På andre sida halvøya ligg Stangvikfjorden. 

Fjorden har innløp mellom Nesøytangen på Nesøya i aust og Bølset i vest. Litt inn i fjorden, rett vest for Nesøya går Meisingsetvågen 4,5 km innover på vestsida og er for ein fjordarm og rekne med bratte fjell på kvar side. Inst i vågen ligg Meisingset. 

Riksveg 70 følgjer vestsida av fjorden inn til Meisingset og vidare vestover. Frå Meisingset går Fv302 vidare nordover langs fjorden. Riksveg 670 går langs austsida i den indre delen av fjorden.
Fylkesveg 302 i Møre og Romsdal

:*Sjå òg [[fylkesveg 302 (fleirtyding)]]*.
**Fylkesveg 302 i Møre og Romsdal** går mellom Meisingset og Koksvika i Tingvoll kommune. Vegen er 14,1 km lang.

## Kommunar og knutepunkt

* Meisingset
* frå Husan til Aksneset (4,7 km)
* Koksvika

## Bakgrunnsstoff
Stangvikfjorden

**Stangvikfjorden** er ein fjordarm av Breifjorden i Surnadal og Sunndal kommune på Nordmøre. Fjorden strekkjer seg 15 km søraustover til Todalsfjorden, og inkludert Todalsfjorden er lengda 19 km.

Fjorden har innløp mellom Nesøytangen på Nesøya i vest og Stangvik, som fjorden er kalla opp etter i aust. Det meste av fjorden ligg på nordaustsida av Nesøya og ei lang og smal halvøy som strekkjer seg nordover frå Ålvund. På andre sida ligg Ålvundfjorden. 

Frå Rykkjem på vestsida går det ferjesamband over fjorden til Kvanne. Ferjestrekninga er ein del av riksveg 670. Sør for Kvanne svingar fjorden austover, før han ved grenda Nordvik snur sørover igjen. Ved neset Nausta ligg innløpet til Todalsfjorden som går inn til Todalsøra i botn av fjorden. 

Frå Kvanne og sørover på austsida går riksveg 671.

## Kjelder
Djupfjordbrua

**Djupfjordbrua** er ei bru som kryssar Djupfjorden i Moskenes kommune i Nordland. Brua er 259 meter lang. Ho vart opna 3. juni 2003 og erstatta ei tidlegare bru over fjorden. Brua er ein del av europaveg 10.

Bygginga av nybrua tok 2 år, noko som var lenger enn planlagd. Under bygginga var det problem med sterk straum, bylgjer og vind i fjorden. Brua, tilkomstvegar og rivinga av den gamle brua kostet om lag 57 millionar kroner.

Den gamle brua var ei hengebru som var bygd i 1959. 

## Bakgrunnsstoff
Denne artikkelen byggjer på «Djupfjordbrua» henta frå Wikipedia på bokmål 8. mars 2008. Bokmålsartikkelen gjev desse kjeldene:

* Statens Vegvesen om Djupfjordbrua
Todalsfjorden

**Todalsfjorden** er ein fjord i Surnadal kommune på Nordmøre. Fjorden strekkjer seg 4 km søraustover til Todalsøra i botn av fjorden og er ei fortsetjing av Stangvikfjorden. 

Fjorden startar ved garden Nausta, som ligg på austsida av fjorden. Riksveg 671 følgjer austsida av fjorden innover til Todalsøra.
Djupfjordstraumen bru

**Djupfjordstraumen bru** er ei bru som kryssar Djupfjorden på Hinnøya i Sortland kommune i Nordland. Ho er ein del av riksveg 822. Brua er ei spennbetongbru, bygd etter fritt frambygg-metoden, på 346 meter og med hovudspenn på 190 meter. Ho vart opna 21. oktober 1983. Saman med Brokløysatunnelen avløyste ho ferjestrekninga mellom Sortland og Djupfjorden.

Djupfjordstraumen bru vart prosjektert av firmaet Aas-Jakobsen AS i Oslo.

## Kjelder
Denne artikkelen byggjer på «Djupfjordstraumen bru» henta frå Wikipedia på bokmål 8. mars 2008. Bokmålsartikkelen oppgav desse kjeldene:

* The World's Longest Tunnel Page (bru-delen)
Lauvøya i Dønna

**Lauvøya** (tradisjonell uttale *låvøiæ*) er ei øy i Dønna kommune på Helgeland. Det er ikkje lenger fast busetjing på øya.

Eigedommen Lauvøya høyrde til frå gammalt Herøy kyrkje. I 1777 fekk Ole Hartvigsen Jentoft løyve til å drive gjestgiveri i handelshuset på øya. I 1801 kjøpte Jentoft eigedommen, ved å gjere eit makebytte der han overdrog eigedommane Skorpa og Sørra til kyrkjegodset.

Handelshuset på Lauvøya vart drive fram til midt på 1900-talet. Lauvøya hadde postkontor (Lauvøy i Helgeland, Løvø i Helgeland) til tidleg på 1960-talet. På 1920-talet var det òg ein sildoljefabrikk på øya.

I 1965 kjøpte Helgeland Skogselskap Lauvøygarden, og det meste av eigedommen, 315 dekar, vart i åra 1965-67 tilplanta med 92 000 sitkagran. Innmarka måtte plantast opp att i 1969 og 1970. Sitkagrana på Lauvøya har vakse særs godt. 

På slutten av 1990-talet overdrog Skogselskapet våningshuset til Dønna kystlag. Utanom våningshuset er det meste av hus knytt til handelsstaden rivne, men mange strandsittar- og husmannsstuer er enno i bruk som hytter.

## Litle Lauvøya
Ved sida av Lauvøya, som òg vert kalla Store Lauvøya, ligg Litle Lauvøya. Denne øya er òg avfolka no.

## Kjelder

* Øyvind Jensen: «Lauvøya i Dønna» i *[[Årbok for Helgeland]]* 1986 ISBN 82-90148-45-3
* Kåre Hansen: «Drukkenskap, Fylderie og Uskikkeligheder... Om bakgrunnen for noen av de første gjestgiveriene på Helgeland» i *[[Årbok for Helgeland]]* 1998/99 ISBN 82-7866-007-7
* Arvid Sveli 1980: *[[Helgeland Skogselskap]] gjennom 75 år*

## Bakgrunnsstoff
* O. Rygh: Norske Gaardnavne
* Om Lauvøya på www.bjornsmartnan.no
Korsnesfjorden

**Korsnesfjorden** er ein delfjord av Vinjefjorden i Aure og Heim kommune. Fjorden ligg på sørsida av øya Stabblandet og strekkjer seg 6,5 km austover til Arasvikfjorden.

Fjorden startar i vest mellom Korsneset i sør og Flesaskjer ved Flåsåsundet i nord. I aust endar fjorden mellom Taknes i sør og Bergeneset i nord ved enden av Imarsundet.
Fylkesveg 354 i Møre og Romsdal

:*Sjå òg [[fylkesveg 354 (fleirtyding)]]*.
**Fylkesveg 354 i Møre og Romsdal** går mellom Leirvika og Hestnes i Valsøyfjorden i Halsa kommune. Vegen er 17,0 km lang.

Vegen går rundt Valsøyfjorden, og var tidlegare del av E 39. E 39 er no lagt over fjorden på bruer.

## Kommunar og knutepunkt

* Leirvika
* Leirviktunnelen (165 m)
*Fjærlia
* Kalvikhammartunnelen (75 m)
* Hegerbergtunnelen (261 m)
*Valsøybotn
*Sæter
*Hjellnes
* Gildehammartunnelen (70 m)
*Enge
* Hestnes

## Bakgrunnsstoff